CELEX: 62010TN0091
Language: da
Date: 2010-02-19 00:00:00
Title: Sag T-91/10: Sag anlagt den 19. februar 2010 — Lucchini mod Kommissionen

1.5.2010   
            
            
               DA
            
            
               Den Europæiske Unions Tidende
            
            
               C 113/61
            
         Sag anlagt den 19. februar 2010 — Lucchini mod Kommissionen
   (Sag T-91/10)
   2010/C 113/93
   Processprog: italiensk
   
      Parter
   
   
      Sagsøger: Lucchini SpA (Milano, Italien) (ved avvocato M. Delfino, avocat J.P. Gunther, og avvocato E. Bigi)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Principalt annulleres Kommissionens beslutning i sag COMP/37.956 — Rundt armeringsbeton, genvedtagelse — K(2009) 7492 endelig udg., som ændret ved beslutning K(2009) 9912 endelig.
            
         
               —
            
            
               Subsidiært annulleres artikel 2 i beslutningen af 30. september 2009, for så vidt sagsøgeren pålægges at betale 14,35 mio. EUR i solidarisk hæftelse med selskabet S.P. SpA.
            
         
               —
            
            
               Mere subsidiært nedsættes den pålagte bøde.
            
         
               —
            
            
               Under alle omstændigheder tilpligtes Europa-Kommissionen at betale sagens omkostninger.
            
         
      Søgsmålsgrunde og væsentligste argumenter
   
   Denne sag er rettet imod beslutningen af 30. september 2009, som ændret ved beslutningen af 8. december 2009, hvorved Kommissionen straffede en overtrædelse af EKSF-traktatens artikel 65 i henhold til forordning (EF) nr. 1/2003 (1).
   Søgsmålsgrundene og de væsentligste argumenter er af et lignende indhold som påberåbt i andre søgsmål til prøvelse af ovennævnte beslutning.
   Sagsøgeren har særligt påberåbt sig følgende anbringender:
   
               —
            
            
               Beslutningen er ufuldstændig, væsentlige formforskrifter er tilsidesat, ligesom den blev meddelt uden sine bilag og ligeledes vedtaget af kommissærkollegiet i sin ufuldstændige udgave samt atter meddelt ufuldstændigt uden hovedteksten.
            
         
               —
            
            
               Kommissionen har ikke kompetence til at fastslå en overtrædelse af artikel 65 KS, når denne er udløbet. Lovhjemlen er dermed urigtigt valgt.
            
         
               —
            
            
               Der er sket en tilsidesættelse af retten til forsvar, og der er foretaget urigtig retsanvendelse, idet Kommissionen ikke har genoptaget den administrative procedure, ligesom den har tiltaget sig retten til at undersøge, hvilket regelsæt der ville være det mest fordelagtige at anvende i den foreliggende sag, uden at sagsøgeren fik mulighed for på effektiv vis at gøre sine synspunkter gældende om realiteten og relevansen af de faktiske forhold samt de påberåbte omstændigheder herved.
            
         Subsidiært har sagsøgeren nedlagt påstand om, at beslutningen annulleres på grund af manglende beviser og urigtig anvendelse af grundlæggende rettigheder, eftersom Lucchini tilregnes overtrædelsen i hele perioden fra den 6. december 1989 til den 27. juni 2000 gennem enhedsselskabet Lucchini/Siderpotenza. Sagsøgeren har fremhævet Siderpotenzas drifts- og beslutningsuafhængighed og den omstændighed, at Kommissionen ikke kunne fremlægge uomgængelige beviser for at godtgøre, at Lucchini var ansvarlig for driften af Siderpotenza i form af menneskelige eller materielle forhold.
   Sagsøgeren har mere subsidiært gjort gældende, at Kommissionen har anvendt bestemmelserne om bødeberegning urigtigt, særligt retningslinjerne af 1998.
   
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT L 1 af 4.1.2003, s. 1).